title: 2007/882/EY: Neuvoston päätös, tehty 20 päivänä joulukuuta 2007 , kansallisten keskuspankkien ulkopuolisten tilintarkastajien hyväksymisestä tehdyn päätöksen 1999/70/EY muuttamisesta Kyproksen keskuspankin ulkopuolisten tilintarkastajien osalta

text:
               29.12.2007

               FI

               Euroopan unionin virallinen lehti

               L 346/19

      NEUVOSTON PÄÄTÖS,
   tehty 20 päivänä joulukuuta 2007,
   kansallisten keskuspankkien ulkopuolisten tilintarkastajien hyväksymisestä tehdyn päätöksen 1999/70/EY muuttamisesta Kyproksen keskuspankin ulkopuolisten tilintarkastajien osalta
   (2007/882/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimukseen liitetyn pöytäkirjan Euroopan keskuspankkijärjestelmän ja Euroopan keskuspankin perussäännöstä ja erityisesti sen 27.1 artiklan,
   ottaa huomioon Euroopan keskuspankin 15 päivänä marraskuuta 2007 Euroopan unionin neuvostolle antaman suosituksen EKP/2007/12 (1) Kyproksen keskuspankin ulkopuolisista tilintarkastajista,
   sekä katsoo, että

               (1)

               Euroopan keskuspankin (EKP) neuvoston suosittelemien ja Euroopan unionin neuvoston hyväksymien riippumattomien ulkopuolisten tilintarkastajien on määrä tarkastaa EKP:n ja eurojärjestelmään kuuluvien kansallisten keskuspankkien tilit.

               (2)

               Perustamissopimuksen 122 artiklan 2 kohdan mukaisesti yhtenäisvaluutan käyttöönottamisesta Kyproksessa 1 päivänä tammikuuta 200810 päivänä heinäkuuta 2007 tehdyn neuvoston päätöksen 2007/503/EY (2) 1 artiklan mukaan Kypros täyttää nyt euron käyttöönottamiseksi vaadittavat edellytykset ja vuoden 2003 liittymisasiakirjan 4 artiklassa tarkoitettu Kyprosta koskeva poikkeus kumotaan 1 päivästä tammikuuta 2008.

               (3)

               Kyproksen keskuspankista vuonna 2002 ja 2003 annettujen lakien muuttamista koskevan, vuonna 2007 annetun ja 1 päivänä tammikuuta 2008 voimaan tulevan lain nro 34(I) 60 jakson 1 kohdan a alakohdan mukaan Kyproksen keskuspankin tilit tarkastetaan Euroopan keskuspankkijärjestelmän perussäännön 27 artiklan mukaisesti.

               (4)

               Kyprosta koskevan poikkeuksen kumoamisen vuoksi EKP:n neuvosto suositteli neuvostolle, että se hyväksyisi PricewaterhouseCoopers Limitedin Kyproksen Pankin ulkopuolisiksi tilintarkastajiksi tilivuosiksi 2008–2012,

               (5)

               On aiheellista noudattaa EKP:n neuvoston suositusta ja muuttaa neuvoston päätös 1999/70/EY (3) sen mukaisesti,

         ON PÄÄTTÄNYT SEURAAVAA:
   1 artikla
   Lisätään uusi kohta päätöksen 1999/70/EY 1 artiklaan seuraavasti:

      ”14.   PricewaterhouseCoopers Limited hyväksytään Kyproksen keskuspankin ulkopuolisiksi tilintarkastajiksi tilivuosiksi 2008–2012.”

   2 artikla
   Tämä päätös ilmoitetaan Euroopan keskuspankille.
   3 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 20 päivänä joulukuuta 2007.

            Neuvoston puolesta

            Puheenjohtaja

         F. NUNES CORREIA

      (1)  EUVL C 277, 20.11.2007, s. 1.

      (2)  EUVL L 186, 18.7.2007, s. 29.

      (3)  EYVL L 22, 29.1.1999, s. 69. Päätös sellaisena kuin se on viimeksi muutettuna päätöksellä 2007/145/EY (EUVL L 64, 2.3.2007, s. 35).


title: 2011/759/EU: Euroopan parlamentin päätös, annettu 25 päivänä lokakuuta 2011 , Euroopan lääkeviraston varainhoitovuoden 2009 tilien päättämisestä

text:
               26.11.2011

               FI

               Euroopan unionin virallinen lehti

               L 313/33

         EUROOPAN PARLAMENTIN PÄÄTÖS,
   annettu 25 päivänä lokakuuta 2011,
   Euroopan lääkeviraston varainhoitovuoden 2009 tilien päättämisestä
   (2011/759/EU)
   EUROOPAN PARLAMENTTI, joka
   ottaa huomioon Euroopan lääkeviraston lopullisen tilinpäätöksen varainhoitovuodelta 2009,
   ottaa huomioon tilintarkastustuomioistuimen kertomuksen Euroopan lääkeviraston tilinpäätöksestä varainhoitovuodelta 2009 sekä viraston vastaukset (1),
   ottaa huomioon neuvoston 15. helmikuuta 2011 antaman suosituksen (05892/2011 – C7-0052/2011),
   ottaa huomioon vastuuvapauden myöntämistä varainhoitovuodelta 2009 koskevan päätöksen lykkäämisestä 10. toukokuuta 2011 tekemänsä päätöksen (2) sekä Euroopan lääkeviraston toimitusjohtajan vastaukset,
   ottaa huomioon EY:n perustamissopimuksen 276 artiklan ja Euroopan unionin toiminnasta tehdyn sopimuksen 319 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,
   ottaa huomioon Euroopan lääkeviraston perustamisesta annetun Euroopan parlamentin ja neuvoston asetuksen (EY) N:o 726/2004 (4) ja erityisesti sen 68 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,
   ottaa huomioon viraston hallintoneuvoston puheenjohtajan 17. kesäkuuta 2011 päivätyn kirjeen Euroopan parlamentin talousarvion valvontavaliokunnan puheenjohtajalle (EMA/441533/2011),
   ottaa huomioon viraston vastaukset parlamentin 10. toukokuuta 2011 antamaan päätöslauselmaan (6), joka on edellä mainitun varainhoitovuotta 2009 koskevan parlamentin vastuuvapauspäätöksen liitteenä,
   ottaa huomioon komission sisäisen tarkastuksen laatimat Euroopan lääkeviraston sisäistä tarkastusta koskevat vuosikertomukset 2009, 2008 ja 2007,
   ottaa huomioon lopullisen seurantakertomuksen sisäisen tarkastuksen laatimista virastoa koskevista tarkastuksista vuosina 2009, 2008 ja 2006,
   ottaa huomioon työjärjestyksen 77 artiklan ja liitteen VI,
   ottaa huomioon talousarvion valvontavaliokunnan toisen mietinnön (A7-0329/2011),

               1.

               hyväksyy Euroopan lääkeviraston tilien päättämisen varainhoitovuodelta 2009;

               2.

               kehottaa puhemiestä välittämään tämän päätöksen Euroopan lääkeviraston toimitusjohtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Jerzy BUZEK

            Pääsihteeri

         Klaus WELLE

      (1)  EUVL C 338, 14.12.2010, s. 28.

      (2)  EUVL L 250, 27.9.2011, s. 173.

      (3)  EYVL L 248, 16.9.2002, s. 1.

      (4)  EUVL L 136, 30.4.2004, s. 1.

      (5)  EYVL L 357, 31.12.2002, s. 72.

      (6)  EUVL L 250, 27.9.2011, s. 174.